Държавен вестник, бр. 66, 2009 г., стр. 101

БРОЙ  66 	
Д Ъ Р Ж А В Е Н  В Е С Т Н И К 	
СТР.  101  
Чл. 130. Представените по делото писмени 
доказателства и оригинални документи се връ­
щат на страните по тяхно писмено заявление 
след приключване на делото с влязъл в сила 
съдебен акт по разпореждане на съдията док­
ладчик и след представяне на копие от него 
срещу разписка, съдържаща опис на върнатите 
документи. По преценка на съдията докладчик 
оригиналите могат да бъдат върнати срещу 
представяне на заверени преписи и преди 
приключване на производството.
Чл. 131. Всички действия на деловодство­
то по привеждане в изпълнение на влезли в 
сила съдебни актове се отбелязват с датирана 
бележка върху самия акт, която се подписва 
от съдебния служител, извършил действието.
Чл.  132. При обжалване на наказателни 
постановления и административни актове 
съдът уведомява административните органи 
за резултата и връща оригиналите на акта за 
установяване на административното нарушение 
и наказателното постановление.
Раздел IV
Производство по изпълнителни дела
Чл. 133. Доколкото в този раздел не е устано­
вено друго, за изпълнителните дела се прилагат 
съответните разпоредби на този правилник.
Чл. 134. (1) Служба „Съдебно деловодство“ 
в съдебноизпълнителната служба:
1. превежда служебно внесените по делата 
суми;
2. докладва на държавния съдебен изпълнител 
ежемесечно изпълнителните дела, по които не 
постъпват суми;
3. при изгубване или унищожаване на из­
пълнителен лист изготвя акт и докладва на 
държавния съдебен изпълнител за съставянето 
на констативен протокол, като незабавно съ­
общава на взискателя за това.
(2) По всеки акт, подлежащ на съдебно из­
пълнение, се образува отделно изпълнително 
дело, с изключение на случаите, когато актовете 
се отнасят до един и същи длъжник.
(3) Представените след образуване на делото 
изпълнителни листове срещу същия длъжник 
се присъединяват към същото дело.
Чл.  135. (1) Когато изпълнителният лист 
по прекратено дело бъде поискан обратно от 
взискателя, той се връща срещу разписка.
(2) При унищожаване на изпълнително 
дело, което е прекратено поради несъбирае­
мост на вземането, изпълнителният лист се 
изважда и се подрежда в обща папка. При 
поискване изпълнителният лист се връща на 
взискателя срещу разписка, която се прилага 
към общата папка.
Чл. 136. (1) Когато изпълнителното дело бъде 
прекратено поради това, че взискателят не е 
поискал изпълнителни действия в двугодишния 
срок, предвиден в ГПК, изпълнителният лист 
се изважда и се подрежда в канцеларско дело. 
При поискване изпълнителният лист се връща 
на взискателя срещу разписка, която се прилага 
към канцеларското дело. 
(2) Върху извадения от изпълнителното дело 
изпълнителен лист се отбелязват номерът на 
делото и данните за:
1. на кого и кога е връчена поканата за 
доброволно изпълнение;
2. внесените, но неполучени от взискателя 
суми с означение на номера и датата на ордерите;
3. кога е извършено последното изпълни­
телно действие.
(3) Неполучените суми по прекратеното 
изпълнително производство, които са отбеля­
зани върху изпълнителния лист, се изплащат 
на взискателя, след като той представи изпъл­
нителния лист.
Чл.  137. (1) Когато изпълнителният лист 
по прекратено дело бъде поискан обратно от 
взискателя, за това се съставя протокол, който 
се прилага към изпълнителното дело.
(2) При унищожаване на изпълнителните 
дела изпълнителните листове се изваждат и 
подреждат в обща папка, като върху самите 
изпълнителни листове се прави отметка, че е 
извършено плащането или е погасен дългът.
Г л а в а  с е д е м н а д е с е т а
СЪДЕБНИ ПОРЪЧКИ
Чл. 138. (1) Делата, образувани по делега­
ция от българските съдилища, се насрочват от 
делегиращия съд за разглеждане от районните 
съдилища за сряда и петък от 14 ч. или след 
предварително съгласуване на датата с деле­
гирания съд. 
(2) Поръчката трябва да съдържа трите 
имена на страните.
(3) Поръчката следва да съдържа и списък 
на лицата, призовани за участие в делото, в 
случай че заседанието се отложи по разпита 
на вещото лице. 
(4) Делегиращият съд уведомява страните за 
датата и часа на изпълнение на процесуалното 
действие. При отлагане на делото делегираният 
съд определя и уведомява страните за датата и 
часа на изпълнение на процесуалното действие. 
(5) Когато съдебната поръчка е за разпит 
на свидетел или експерт, делегиращият съд 
изпраща на делегирания съд въпросен лист, 
представен от страната, посочила свидетеля 
или поискала експертизата, приподписан от 
съдията докладчик.
(6) При необходимост делегиращият съд 
може да изпрати заедно с поръчката и делото.
(7) Поръчката се изпраща, след като страните 
внесат необходимите разноски за изпълнение 
на делегацията по сметката на делегирания съд. 
Вносните документи се прилагат към поръчката.
Чл.  139. (1) Когато при изпълнение на 
поръчката се окаже, че лицето, което трябва 
да се разпита, живее в друг район, съдът, до 
който е била отправена съдебната поръчка,